فتح علی خاں قزلباش

نواب سر فتح علی خاں قزلباش (پیدائش: 1862ء - وفات: 28 اکتوبر 1923ء) کے سی آئی ای برطانوی راج کے دوران لاہور ، پنجاب کے ایک جاگیردار تھے۔

 سیرت 
نواب سر فتح علی خاں کی ولادت 1862 میں  ہوئی۔آپ کے والد کانام سردار نثار علی خاں اوردادا کانام علی رضا خاں تھا۔1895 میں آپ  نے چترال مہم کے دوران حکومت کی مدد کی ، بڑی تعداد میں سرحدی قبائل کو حکومت ہند سے دوستی کرنے پر آمادہ کرنے میں کامیابی حاصل کی۔ Rao, C. Hayavando, The Indian biographical dictionary, Madras : Pillar, 1915, p.143 بطور انعام آپ کو  چناب کالونی میں  پیروکاروں کے لیے 2000 ایکڑ اراضی حاصل کی۔ Rao, C. Hayavando, The Indian biographical dictionary, Madras : Pillar, 1915, p.143 آپ پنجاب لیجسلیٹو کونسل کے لیے منتخب ہوئے اور 1897 کی قحط پر منعقد کانفرنس میں پنجاب کی نمائندگی کی۔ 1898 میں وہ اپنے چچا نواب سر نوازش علی خاں کے بعد قزلباش قبیلے کے سربراہ مقرر ہوئے۔ Rao, C. Hayavando, The Indian biographical dictionary, Madras : Pillar, 1915, p.143 1902 میں ، آپ کو کنگ ایڈورڈ ہشتم اور ملکہ الیگزینڈرا کی تاجپوشی میں پنجاب کی نمائندگی کرنے کے لیے منتخب کیا گیا تھا۔ 1904ء میں آپ کونسل آف انڈیا میں غیر سرکاری ممبر کے طور پر منتخب ہوئے تھے جہاں ریاست آگرہ اور اودھ کے متحدہ صوبوں کی نمائندگی کرتے تھے ۔ پہلی جنگ عظیم کے دوران میں انھوں نے جنگ کی کوششوں میں دیگر شراکت کے ساتھ 22،000 روپے بھی دیے۔ Andreas Rieck, The Shias of Pakistan: An Assertive and Beleaguered Minority, Oxford University Press, 15 Jan 2016, p.342 انھیں 1921 میں ہندوستانی سلطنت کا نائٹ کمانڈر بنا دیا گیا۔ The London Gazette: (Supplement) no. 32346. pp. 4529–4536. 4 June 1921. 28

 تعلقہ نواب گنج علی آباد 
آپ بھارتی ریاست صوبہ متحدہ کے ضلع بہرائچ کے تعلقہ نواب گنج علی آباد کے تعلقہ دار بھی تھے۔ ڈاکٹر عبرت بہرائچی آپ کے بارے میں لکھتے ہیں کہ ’’ نواب صاحب سر فتح علی خاں نے علاقہ بہرائچ میں آم۔لیچی ودیگر اثمار کے باغات لگوائے ، اپنے تعلقہ میں ترقیاتی کاموں کو کرایا۔علی گڑھ مسلم یونیورسٹی کے قیام میں مہاراجا سر علی محمد خاں والی ریاست محمودآباد کے دوش بدوش کام کیا۔لکھنؤ اودھ میں قائم شیعہ کالج کے بانیان میں تھے۔شہر لکھنؤ اور شہر بہرائچ میں آپ نے کئی عمارتیں تعمیر کرائی۔جن میں شہر بہرائچ کا عالی شان امام باڑہ قابل ذکر ہے۔ناموران بہرائچ مطبوعہ 2008 

 وفات 
نواب سر فتح علی خاں کا انتقال 28 اکتوبر 1923 کو ہوا تھا۔ آپ کی تدفین کربلا میں ہوئی۔ناموران بہرائچ مطبوعہ 2008 

 حوالہ جات 

}

زمرہ:1923ء کی وفیات
زمرہ:1862ء کی پیدائشیں
زمرہ:پنجابی شخصیات
زمرہ:لاہوری شخصیات
زمرہ:بہرائچ کی شخصیات
زمرہ:بہرائچ
زمرہ:صوبہ پنجاب (برطانوی ہند) کی شخصیات